
 DR.30.10.2003 

 

64 

kepentingan rakyat dalam setiap langkah yang diambil.  Terma-terma kontrak secara 
terbuka juga perlu diumumkan kepada orang ramai setelah kontrak diberikan supaya orang 
ramai dapat memberikan komen dan pandangan yang sewajarnya.  Kerajaan yang 
bertanggungjawab tidak sepatutnya berasa takut untuk mendengar komen dan pandangan 
umum mengenai sesuatu kontrak kerajaan. 

 Tuan Yang di-Pertua, setelah sesuatu kontrak diberikan, kerajaan juga perlu terus 
memantau prestasi kontraktor yang berkenaan supaya tidak berlaku penyelewengan.  Kita 
perlu mengambil iktibar daripada kegagalan projek pembinaan makmal komputer.  Masalah 
yang serupa tidak sepatutnya dibenarkan untuk berulang.  Dalam soal ini, saya berharap 
pihak kerajaan dapat memperketatkan syarat-syarat sub-kontrak dan pemindahan kontrak 
oleh kontraktor yang berjaya kepada pihak-pihak lain.  Sekiranya proses rundingan dan 
pemberian kontrak telah ditangani dengan baik, tidak sepatutnya berlaku masalah, di mana 
seseorang kontraktor tidak mampu dari segi teknikal atau kewangan untuk melaksanakan 
kontrak yang diberikan.  Kontraktor yang tidak berkemampuan tidak sepatutnya diberikan 
sesuatu kontrak sebagai kontraktor utama.  Memberikan kontrak kepada kontraktor yang 
tidak berkemampuan dan tidak bersungguh-sungguh untuk melaksanakan projek yang 
berkaitan bukan sahaja membazirkan wang rakyat, malah turut memburukkan nama baik 
kerajaan. 

 Tuan Yang di-Pertua, saya ingin mengambil peluang ini minta pihak kerajaan tinjau 
semula tentang pengagihan projek-projek melalui cara PMC.  Baru-baru ini saya ada 
melawat sebuah sekolah menengah kebangsaan yang mana adalah dengan cara PMC, 
kosnya adalah RM11.5 juta di Taman Impian Emas Dua.  Memang bangunan ini canggih 
dan cantik.  Semasa saya merasmikan Mesyuarat Agung PIBG yang baru ditubuhkan, saya 
selaku wakil rakyat di sana, pihak PIBG pun minta saya walaupun sekolah itu siap dibina 
tetapi dari segi softwarenya sekolah itu tidak ada komputer, tidak ada mesin faks dan tidak 
ada buku-buku perpustakaan.  Saya ingin minta pihak Kementerian Pendidikan perlu ambil 
perhatian tentang hal ini.  Adalah lebih penting kita mesti menyempurnakan kehendak 
software di sesuatu sekolah itu.  Jikalau kita cuma dapat siapkan sekolah itu dengan 
hardwarenya, dengan bangunan dari segi fizikal tetapi bila digunakan tidak ada komputer, 
tidak ada mesin faks dan tidak ada buku-buku di perpustakaan, ia kemungkinan besar akan 
menjejaskan prestasi pendidikan kurikulum di sekolah itu. 

 Saya ingin mendapat penjelasan daripada pihak kerajaan, pada masa dahulu 
daripada maklumat yang saya dapat tahu dari seorang jurutera JKR, beliau beritahu saya, 
pada masa dahulu semasa sekolah dibina oleh pihak JKR melalui tender terbuka mereka 
cuma belanjakan lebih kurang RM2.5 juta atau RM3 juta untuk membina sebuah sekolah 
kebangsaan dengan design yang standard di seluruh negara.  Pada masa sekarang bila 
projek sekolah diambil alih oleh pihak Kementerian Kewangan melalui PMC, kos 
pembinaannya telah meningkat kepada sekurang-kurangnya RM8 juta.  Ini satu perbezaan 
yang sangat besar.  Ini melibatkan wang rakyat.  Bagaimana kita dapat mengadakan cost- 
effectivenya supaya kita kaji semula, sama ada kaedah PMC adalah cara yang baik, kerana 
memandangkan misalan yang saya sebutkan tadi, ini adalah satu perkara yang kita perlu 
ambil perhatian.  

 Baru-baru ini saya pun dapat maklumat bahawa jika pihak JKR menjalankan projek 
membina sebuah bangunan sekolah dengan mempunyai 12 kelas darjah, kos tender 
bangunan itu oleh JKR adalah RM2 juta, tetapi kalau oleh pihak PMC kosnya adalah lebih 
kurang RM6 juta sampai RM8 juta.  Saya pernah tanya kontraktor swasta, berapa banyak 
kosnya untuk membina bangunan sebegini, dia kata RM1 juta sudah cukup.  

Jadi, saya harap pihak kerajaan tinjau bagaimana pihak swasta boleh bina dengan 
kos RM1 juta kerana di sekolah Cina ada banyak usaha yang dijalankan oleh pihak jemaah 
pengurus, kutip wang dari kaum Cina, dapat membina sekolah dengan tender terbuka cuma 
RM1 juta sahaja.  Ini di kawasan saya, saya nampak sendiri, tetapi yang dibina oleh JKR 
RM2 juta.  Tetapi saya diberitahu oleh pihak yang  mengendalikan projek PMC kata, kalau 
mereka buat dengan design mereka perlu RM8 juta dan bagaimana kita dapat menjimatkan 
wang rakyat. 

 Timbalan Yang di-Pertua [Dato' Haji Muhamad bin Abdullah]:  Masa Yang 
Berhormat sudah habis, Yang Berhormat. 



64. kepentingan rakyat dalam setiap langkah yang diambil. Terma-terma kontrak secara terbuka juga perlu diumumkan kepada orang ramai setelah kontrak diberikan supaya orang ramai dapat memberikan komen dan pandangan yang sewajarnya. Kerajaan yang bertanggungjawab tidak sepatutnya berasa takut untuk mendengar komen dan pandangan umum mengenai sesuatu kontrak kerajaan. Tuan Yang di-Pertua, setelah sesuatu kontrak diberikan, kerajaan juga perlu terus memantau prestasi kontraktor yang berkenaan supaya tidak berlaku penyelewengan. Kita perlu mengambil iktibar daripada kegagalan projek pembinaan makmal komputer. Masalah yang serupa tidak sepatutnya dibenarkan untuk berulang. Dalam soal ini, saya berharap pihak kerajaan dapat memperketatkan syarat-syarat sub-kontrak dan pemindahan kontrak oleh kontraktor yang berjaya kepada pihak-pihak lain. Sekiranya proses rundingan dan pemberian kontrak telah ditangani dengan baik, tidak sepatutnya berlaku masalah, di mana seseorang kontraktor tidak mampu dari segi teknikal atau kewangan untuk melaksanakan kontrak yang diberikan. Kontraktor yang tidak berkemampuan tidak sepatutnya diberikan sesuatu kontrak sebagai kontraktor utama. Memberikan kontrak kepada kontraktor yang tidak berkemampuan dan tidak bersungguh-sungguh untuk melaksanakan projek yang berkaitan bukan sahaja membazirkan wang rakyat, malah turut memburukkan nama baik kerajaan. Tuan Yang di-Pertua, saya ingin mengambil peluang ini minta pihak kerajaan tinjau semula tentang pengagihan projek-projek melalui cara PMC. Baru-baru ini saya ada melawat sebuah sekolah menengah kebangsaan yang mana adalah dengan cara PMC, kosnya adalah RM11.5 juta di Taman Impian Emas Dua. Memang bangunan ini canggih dan cantik. Semasa saya merasmikan Mesyuarat Agung PIBG yang baru ditubuhkan, saya selaku wakil rakyat di sana, pihak PIBG pun minta saya walaupun sekolah itu siap dibina tetapi dari segi softwarenya sekolah itu tidak ada komputer, tidak ada mesin faks dan tidak ada buku-buku perpustakaan. Saya ingin minta pihak Kementerian Pendidikan perlu ambil perhatian tentang hal ini. Adalah lebih penting kita mesti menyempurnakan kehendak software di sesuatu sekolah itu. Jikalau kita cuma dapat siapkan sekolah itu dengan hardwarenya, dengan bangunan dari segi fizikal tetapi bila digunakan tidak ada komputer, tidak ada mesin faks dan tidak ada buku-buku di perpustakaan, ia kemungkinan besar akan menjejaskan prestasi pendidikan kurikulum di sekolah itu. Saya ingin mendapat penjelasan daripada pihak kerajaan, pada masa dahulu daripada maklumat yang saya dapat tahu dari seorang jurutera JKR, beliau beritahu saya, pada masa dahulu semasa sekolah dibina oleh pihak JKR melalui tender terbuka mereka cuma belanjakan lebih kurang RM2.5 juta atau RM3 juta untuk membina sebuah sekolah kebangsaan dengan design yang standard di seluruh negara. Pada masa sekarang bila projek sekolah diambil alih oleh pihak Kementerian Kewangan melalui PMC, kos pembinaannya telah meningkat kepada sekurang-kurangnya RM8 juta. Ini satu perbezaan yang sangat besar. Ini melibatkan wang rakyat. Bagaimana kita dapat mengadakan cost- effectivenya supaya kita kaji semula, sama ada kaedah PMC adalah cara yang baik, kerana memandangkan misalan yang saya sebutkan tadi, ini adalah satu perkara yang kita perlu ambil perhatian. Baru-baru ini saya pun dapat maklumat bahawa jika pihak JKR menjalankan projek membina sebuah bangunan sekolah dengan mempunyai 12 kelas darjah, kos tender bangunan itu oleh JKR adalah RM2 juta, tetapi kalau oleh pihak PMC kosnya adalah lebih kurang RM6 juta sampai RM8 juta. Saya pernah tanya kontraktor swasta, berapa banyak kosnya untuk membina bangunan sebegini, dia kata RM1 juta sudah cukup. Jadi, saya harap pihak kerajaan tinjau bagaimana pihak swasta boleh bina dengan kos RM1 juta kerana di sekolah Cina ada banyak usaha yang dijalankan oleh pihak jemaah pengurus, kutip wang dari kaum Cina, dapat membina sekolah dengan tender terbuka cuma RM1 juta sahaja. Ini di kawasan saya, saya nampak sendiri, tetapi yang dibina oleh JKR RM2 juta. Tetapi saya diberitahu oleh pihak yang mengendalikan projek PMC kata, kalau mereka buat dengan design mereka perlu RM8 juta dan bagaimana kita dapat menjimatkan wang rakyat. Timbalan Yang di-Pertua [Dato' Haji Muhamad bin Abdullah]: Masa Yang Berhormat sudah habis, Yang Berhormat.